Lav et referat af nedenstående tekst:

Tekst:
Fra og med den her uge begynder Region Nordjylland, som en af de sidste regioner, at vaccinere de mange tusinder af nordjyder der har særlig risiko for et alvorligt sygdomsforløb, hvis de bliver smittet med corona-virus. Det drejer sig om 13.500 nordjyder, der tilhører gruppe fem. En af dem er Grethe Buhl fra Hvalpsund, som er meget bange for at blive smittet med coronavirus. -	Jeg er skrækslagen, for jeg ved, at hvis jeg får det, så dør jeg. Det er der ingen tvivl om, siger hun. Grethe Buhl har KOL i meget svær grad, og hendes lungekapacitet er under 20 procent. Hun er frustreret over, at Region Nordjylland i modsætning til mange andre regioner, valgte at bruge vaccinen til andet stik af ældre og sygehuspersonale i stedet for at vaccinere særligt sårbare. Mangel på vacciner gjorde udfaldet Jan Nybo er vaccinationsleder i Region Nordjylland, og han forklarer, hvorfor Region Nordjylland er så sene til at vaccinere netop denne gruppe. -	Vi havde i uge tre allerede lagt op til, at nu skulle vi i gang med den her gruppe, og vi havde fundet cirka 5.000 borgere, der tilhører gruppen, men det var den samme uge, som vi fik halveret vores Pfizer-leverance, siger han. Derfor kunne der ikke blive vacciner til alle, men det skal der rettes op på nu. I første omgang vil 2.500 personer få en invitation til vaccinen i deres e-boks i løbet af de næste par uger, men om lige netop Grethe Buhl er en af de heldige, det er ikke til at sige. -	Alle her i Regionen er vurderet ud fra lægefaglige kriterier, og man kan ikke som sådan prioritere mellem grupperne. Prioriteringen er ud fra, hvordan lægerne har vurderet, hvor hurtigt man skal til i køen, siger Jan Nybo. Grethe Buhl håber, at det snart bliver hendes tur. -	Jeg vil slappe mere af, og jeg vil tage ud. Jeg vil tage til København og besøge vores børn og børnebørn, og det kan jeg gøre med ro i sindet, siger hun.

Referat:
I snart et år har 75-årige Grethe Buhl levet i frygt for at blive smittet med coronavirus, men det kan forhåbentligt snart få en ende. Hun håber, at hun er en af dem i Sundhedsstyrelsens såkaldte gruppe fem, der bliver vaccineret først.